**KONFIRMANT 2022**

På nettsiden konfirmant.no kan du lese mer om hva konfirmasjon i Den norske kirke går ut på. Vi håper at konfirmasjonstiden kan bli en naturlig del av din tilhørighet til kirken.

**Hva handler det om?**

Konfirmasjon handler om å bli bedre kjent med deg selv, kirken din, om kristen tro, små og store spørsmål. Du får også være med i gudstjenester, aktiviteter og Kirkens Nødhjelps fasteaksjon.

**Hvem kan være konfirmant i 2023?**

Konfirmanttiden er for alle som er født i 2008 eller tidligere. Selve konfirmasjonshandlingen forutsetter at man er døpt. Er man ikke døpt, kan du bli det i løpet av konfirmasjonstiden.

**Konfirmasjonsdagene**

28. mai og 4. juni 2022 er det konfirmasjonsgudstjenester, med bønn for den enkelte konfirmant. Valg av dag skjer ved innskrivning. Det kan være mulig å forandre dag senere, men det vil være avhengig av at gruppene blir noenlunde like store.

**De fleste samlingene** er etter skoletid, kl. 14.30-16.15, og starter med en enkel servering av litt mat og juice. Foresatte betaler ved påmelding inn kr. 450,- som dekker bl.a. dette.

**Informasjonsmøte**

Informasjonsmøtet for konfirmanter og foresatte er torsdag 25. aug. kl. 18.30 i Løten kirke. Her kan alle møte opp, både de som har bestemt seg, og de som ennå ikke har bestemt seg om de ønsker konfirmasjon i kirken.

**Innskrivningen er nettbasert**, og skjer på Løten menighets hjemmeside

<https://kirken-loten.no/>. Fyll inn skjemaet med det du vet og så finner vi ut av resten underveis hvis nor mangler. Her fyller dere inn ønske for undervisningsdag (onsdag eller torsdag kl. 14.30-16.15) og konfirmasjonsdag. Vi kan ikke loves at alle får valget sitt, det kommer an på fordelingen, men i alle år har dette gått bra! Det er ca. sju samlinger på hvert semester på onsdag eller torsdag. Vi prøver å ha forholdsvis like store grupper, både på samlingene og konfirmasjonsgudstjenestene.

Vi trenger noe hjelp av foresatte, så det er fint om dere krysser av for det dere kan bidra med.

Ved påmeldingen betales egenandelen på kr. 450,-. Dette gjøres med kort på vår nettside.

**Det er ønskelig med innskrivning innen 19. august.** Men er dere i tvil, kan dere vente til informasjonsmøtet den 25. august.

**Noen viktige samlinger:**

**Knallstart med tur! Lørdag 10. september** drar vi på tur til Mesnali leirsted hvor vi gjør mange forskjellige aktiviteter ute.

**Presentasjon**

Det blir presentasjon av alle konfirmantene i gudstjenesten **søndag 18. september kl. 11.00 i Løten kirke.**

Presentasjonen består i at navnene på konfirmantene leses opp, og alle kommer frem. Konfirmantene blir så ønsket velkommen og får utdelt en konfirmantbibel. Vi håper at alle foresatte også vil delta på denne gudstjenesten.

**Konfirmantopplegg**

Løten kirke er under oppussing, og det er konfirmantopplegget også. Vi tror vi kan tilby et opplegg med undring og lek, alvor og glede. Og vi kan sammen utfordre tro og tvil, undre oss over små og store ting, samtidig som vi lærer noe viktig.

**Pilegrimsvandring**

En lørdag går vi pilegrimsvandring fra Rokoruinene til Hammeren speiderhus. En tur som passer for alle.

**Ansvarlige for konfirmantopplegget**

Løten Menighetsråd og prest Elisabeth Vestgård er ansvarlige for konfirmasjonsopplegget i Løten menighet. Sokneprest Torbjørn Granerud deltar på undervisningen og samlinger. På noen arrangementer bidrar også frivillige.

**Kontakt oss gjerne: Løten kirkekontor ligger på Tingberg,**

Kildevn. 1, 2340 Løten. Telefon: 62 56 40 00.

Kapellan Elisabeth Vestgård, 90151272, elisabeth.vestgard@kirken-loten.no

Sokneprest Torbjørn Granerud, 90621246, torbjorn.granerud@kirken-loten.no

**Hilsen Løten menighetsråd og prestene Elisabeth og Torbjørn**